Stavanger lufthavn, Sola

Stavanger lufthavn, Sola (IATA: SVG, ICAO: ENZV) er Norges eldste sivile lufthavn. Flyplassen ligger i Sola, 15 km sørvest for Stavanger og 10 km nordvest for Sandnes i Rogaland.

Sola hadde 66 267 flybevegelser og omtrent 3 970 000 passasjerer i 2024. Flyplassen har også betydelig helikoptertrafikk til og fra oljeplattformer i Nordsjøen. Største andelen av trafikken kommer likevel fra ruten til Oslo, som trafikkeres med cirka 20 daglige avganger, hovedsakelig med Boeing 737 og Airbus A320neo fly.

Ved Sola lufthavn finnes også Sola Kontrolltårn, Stavanger Kontrollsentral og Hovedredningssentralen for Sør-Norge.

 Historie 
 De første spadetakene 
Sola ble først åpnet i 1937 og var Europas andre flyplass med fast dekke på rullebanen. Dette var Norges første sivile flyplass.

9. april 1940 ble flyplassen angrepet av tyske styrker i verdens andre angrep med fallskjermsoldater. Under andre verdenskrig utvidet tyskerne flyplassen kraftig, da den var av stor strategisk viktighet for tyskerne.

Opprinnelig var det meningen at lufthavnen skulle ligge på Forus, men etter krigen bestemte Luftforsvaret seg for å ta i bruk Sola midlertidig, mens Forus ble oppgradert, noe som aldri skjedde. Sola hovedflystasjon var av stor viktighet for Forsvaret, men mistet etterhvert flere oppgaver – den siste jagerflyskvadronen forlot flyplassen i 1983.Stavanger lufthavn Sola –Lufthavnens historie   Avinor

Stavanger lufthavn har to terminaler, en for fly og en for helikopter. Da dagens terminal ble tatt i bruk 28. januar 1987, var det den første i Norge som hadde passasjerbroer, totalt ni stykker. Lufthavnen har to kryssende rullebaner, hovedbanen for fly ligger nord-sør (18/36) og hovedbanen for helikopter ligger nordvest-sørøst (10/28).

 Sivile aktører 
Det Norske Luftfartselskap startet også flyvninger til Sola etter krigen. Det samme gjorde Braathens, i 1946, med videre forbindelse til Europa med Douglas DC-4 fly. I 1952 fikk Braathens enekonsesjon for å fly rutene Oslo–Stavanger, Oslo–Kristiansand–Stavanger og kystruten Stavanger–Bergen–Ålesund–Trondheim–Bodø–Tromsø. Denne fordelingen varte fram til dereguleringen av flytrafikken i 1994. Widerøe etablerte seg på Sola på slutten av 1980-tallet da de overtok Norsk Air


Da oljeboringen i Nordsjøen startet i 1971, ble det et behov for helikoptertransport ut til kontinentalsokkelen. Det første selskapet var Helikopter Service (nå CHC Helikopter Service), eid av SAS og Fred. Olsen. Etterpå ble Bristow Norway etablert, og selskapet driver mesteparten av helikoptervirksomheten på flyplassen.


 Utbygging 
Flyplassen har den siste tiden vært inne i en større utvidelsesfase. 18. desember 2008 åpnet en ny pir som forlengelse av nordre del av terminalen. Denne brukes til innenrikstrafikk og er på 2000 kvadratmeter. I 2009 åpnet det enda en forlengelse. Denne ligger sør i terminalområdet og kan ta imot større fly fra destinasjoner utenfor Schengen-området.

Høsten 2008 startet byggingen av en ny VIP/GA-terminal i sydområdet på flyplassen. Det er planer om å forlenge rullebane 18/36 (nord/sør) til 2700 meter innen 2016.

 Parkeringshus-brannen i 2020 
Den 7. januar 2020 startet det å brenne i en Opel Zafira i parkeringshuset ved Stavanger lufthavn. Brannen startet klokken 15.30, og svart røyk fra brannen kunne sees over store deler av Stavanger, Sandnes og omegn. Rundt klokken 16.30 ble flytrafikken stanset for resten av dagen. Fly som sto parkert ved gatene, ble flyttet vekk, så de ikke skulle få sot og røyk i motorene. 

Brannmannskap fra både Sola, Gjesdal og flyplassen deltok i slukkingen som varte i tre dager. Parkeringshuset hadde ikke installert sprinkleranlegg, noe som førte til at det tok lang tid å slukke brannen.https://www.vvsforum.no/2020/parkeringshuset-pa-sola-lufthavn-sprinkleranlegg/

Det var totalt 1611 biler i parkeringshuset ved flyplassen. Det anslås at omtrent 400 biler ble totalt kondemnert som følge av brannen. Mange av dem ble ødelagt da store deler av den nyeste delen av parkeringshuset kollapset. To dager senere, 9. januar, blusset brannen opp igjen ved 19-tiden, og flytrafikken ble igjen stanset, siden Avinors brannmannskap måtte håndtere brannen. 

Den 23. mars vedtok flyplassen at deler av parkeringshuset skulle rives. Rivingen startet høsten 2020, og nytt parkeringshus er planlagt ferdig i starten av 2023. Rivingen av parkeringshuset omfattet også 400 utbrente biler. Da rivingen startet, var 460 biler tatt ut av parkeringshuset.
Flyselskaper og destinasjoner
+Flyselskap og destinasjoner høsten 2025 Flyselskap  DestinasjonerAIS AirlinesEsbjergFinnairSesong: Stockholm, HelsingforsFreebirdCharter: AntalyaKLM/KLM CityhopperAmsterdamLufthansaFrankfurtLoganairNewcastle upon Tyne
Sesong: EdinburghLOT Polish AirlinesWarszawa-ChopinNorwegian Air ShuttleAlicante, Bergen, Kraków, København, London-Gatwick, Málaga, Manchester, Oslo-Gardermoen, Trondheim
Sesong: Antalya, Barcelona, Dubrovnik, Gran Canaria, Nice, Paris-Charles de Gaulle, Split, Tenerife-sørScandinavian AirlinesAberdeen, Bergen, København, Oslo-Gardermoen, Stockholm-Arlanda, Trondheim
Sesong: Alicante, Milano-Malpensa, Nice, Split

Sesong, Charter: Burgas, Chania, Gran Canaria, Preveza, Rhodos, Samos, Preveza Sunclass AirlinesSesong, Charter: Antalya, Chania, Larnaca, Palma de Mallorca, Rhodos, Varna, Sal islandWiderøeAberdeen, Bergen, Sandefjord, TrondheimWizz AirGdańsk, Kraków

+Frakt Flyselskap  DestinasjonerDHL / Compass AirlinesBergen, KøbenhavnAeroLogic /  DHLHouston/FrankfurtLufthansa CargoFrankfurt/København

 Statistikk 

 Tekniske fasiliteter 
Sola huser svært mange ulike tekniske fasiliteter, og huser det største flytekniske miljøet i Norge. Braathens hadde i sin tid sin tekniske hovedbase her, samt Pratt & Whitney som en årrekke driftet sitt Norway Engine Center her. Dette er nå overtatt av Aero Norway som driver med vedlikehold, reparasjon og overhaling av CFM-56 motorer. Det samme har Norwegian Air Shuttle, CHC Helikopter Service, Norsk Helikopter, Bristow Norway og Luftforsvarets Helikoptertekniske Hovedbase. Det finnes også simulatorsenter for flere helikoptre blant annet Sikorsky S-92 og 330 skvadronens AgustaWestland AW101. Norwegian Competence Center Helicopter ligger også her.

Den 16. juni 2006 vedtok styret i SAS å legge ned Braathens Technical Services på Sola. Norwegians tekniske base på Sola er også nedlagt, og all drift er overført til den tekniske basen på Oslo lufthavn, Gardermoen

 Sola flystasjon 
Se også Sola flystasjon


Forsvaret har en rekke ulike funksjoner ved flyplassen. 330 skvadron er den eneste gjenværende skvadronen på Sola og opererer redningshelikoptrene AW101 SAR Queen. I tillegg bruker flere andre militære luftfartøyer flyplassen regelmessig, blant andre NATOs AWACS-fly. Hovedredningssentralen for Sør-Norge er også lokalisert på Sola og dekker hele Sør-Norge og norsk sokkel.

 Transport til/fra flyplassen 

 Flybuss til Stavanger, Klepp, Bryne og Nærbø.
 Rutebuss til Sandnes og Tananger.

 Se også 
 Største flyplasser i Norden

 Referanser 

 Eksterne lenker 


Kategori:Flyplasser i Rogaland
Kategori:Samferdsel i Sola
Kategori:Flyplasser åpnet i 1937
Kategori:Byggverk i Sola
Kategori:Næringsliv i Sola